# Selecció femenina de bàsquet de la Xina

L'equip nacional femení de bàsquet de la Xina representa la República Popular de la Xina als tornejos internacionals de bàsquet femení. La selecció està governada per l'Associació Xinesa de Bàsquet (CBA).

## Història

El bàsquet va ser introduït per primera vegada a la Xina per missioners de la YMCA a la segona meitat de la dècada del 1890, i l'esport esdevingué popular a les zones urbanes durant el període republicà. Amb la creació de la República Popular de la Xina, l'esport va mantenir la seua popularitat, sent introduït a l'educació física a les escoles.
La primera pel·lícula en color a la Xina sobre esports va ser Woman Basketball Player No. 5 de Xie Jin, el 1957. A la dècada de 1970, el bàsquet era, juntament amb el voleibol, un dels esports femenins més populars del país. De fet, el bàsquet femení es va desenvolupar a la República Popular més ràpidament que no la contrapart masculina.
La Xina es va mantindre fora de les competicions internacionals des de 1958, quan el Comitè Olímpic Internacional va escollir Taiwan com a representant del país. No seria fins als Jocs Asiàtics del 1974, celebrats a l'Iran, que la selecció participaria per primera vegada en un torneig internacional. La capitana de l'equip fou Fang Fengdi, mare de Yao Ming.
Després que la República Popular de la Xina es convertira en el representant de la Xina en competicions internacionals, l'equip de bàsquet va guanyar diversos reconeixements, incloent diversos ors als Jocs Asiàtics i la Copa Àsia, un tercer lloc als Jocs Olímpics d'estiu de 1984 i un tercer lloc a la Copa del Món Femenina de la FIBA 1983.
Per primera vegada des de 1994, la Xina va aconseguir una medalla a la Copa del Món Femenina de 2022 després de ser derrotada per l'equip dels EUA a la final. A finals d'any, el secretari general de la FIBA, Andreas Zagklis, va considerar l'equip xinés com el més prometedor.

## Participacions
### Jocs olímpics

* 1984 - 3 lloc
* 1988 – 6 lloc
* 1992 - 2 lloc
* 1996 – 9 lloc
* 2004 – 9 lloc
* 2008 – 4 lloc
* 2012 – 6 lloc
* 2016 – 10 lloc
* 2020 – 5 lloc
* 2024 - 9 lloc

### Women's World Cup

* 1983 - 3 lloc
* 1986 – 5 lloc
* 1990 – 9 lloc
* 1994 - 2 lloc
* 1998 – 12 lloc
* 2002 – 6 lloc
* 2006 – 12 lloc
* 2010 – 13 lloc
* 2014 – 6 lloc
* 2018 – 6 lloc
* 2022 - 2 lloc

### Copa d'Àsia femenina

* Or: 1976, 1986, 1990, 1992, 1994, 1995, 2001, 2004, 2005, 2009, 2011, 2023
* Plata: 1978, 1980, 1982, 1984, 1988, 1990, 2007, 2015, 2019, 2021
* Bronze: 1997, 2013, 2017

### Jocs Asiàtics

* Or; 1982, 1986, 2002, 2006, 2010, 2018, 2022
* Plata; 1978, 1990, 1998, 2014
* Bronze; 1974, 1994

## Referències

* ↑ China start with win in Belgrade in switched FIBA Women's Olympic qualifier Mike Rowbottom (insidethegames.biz), 6 February 2020.
* ↑ «2014 FIBA World Championship for Women – China». Arxivat de l'original el 2022-09-24. [Consulta: 30 juny 2023].
* 1 2 3 «How Basketball Became China's Most Beloved Sport — RADII» (en anglès). Stories from the center of China’s youth culture. [Consulta: 30 juny 2023].
* ↑ Mann, Susan L. Gender and Sexuality in Modern Chinese History (en anglès). Cambridge University Press, 2011-09-19, p. 97. ISBN 978-1-139-50248-1.
* 1 2 3 Nauright, John. Sports around the World: History, Culture, and Practice [4 volumes: History, Culture, and Practice] (en anglès). ABC-CLIO, 2012-04-06, p. 204. ISBN 978-1-59884-301-9.
* ↑ Latham, Kevin. Pop Culture China!: Media, Arts, and Lifestyle (en anglès). ABC-CLIO, 2007-07-27, p. 275. ISBN 978-1-85109-582-7.
* ↑ Pfister, Gertrud. Sport and Women: Social Issues in International Perspective (en anglès). Routledge, 2005-07-26, p. 230. ISBN 978-1-134-57823-8.
* ↑ Link, Perry; Madsen, Richard P.; Pickowicz, Paul G. Popular China: Unofficial Culture in a Globalizing Society (en anglès). Rowman & Littlefield Publishers, 2001-12-11, p. 37. ISBN 978-1-4616-4105-6.
* 1 2 Xiao, Chunfei. Yao Ming: The Road to the NBA (en anglès). Long River Press, 2004, p. 10. ISBN 978-1-59265-002-6.
* ↑ «Dominant US beat China in final to retain women’s basketball World Cup» (en anglès). South China Morning Post, 01-10-2022. [Consulta: 30 juny 2023].
* ↑ «FIBA secretary general calls China's women's team 'most promising'». CGTN, 13-12-2022. [Consulta: 30 juny 2023].